Source: http://www.legex.ro/Hotararea-1285-2011-117448.aspx
Timestamp: 2019-04-23 13:56:17+00:00
Document Index: 3902660

Matched Legal Cases: ['articolul 1', 'articolul 3', 'Articolul 9', 'Articolul 9', 'articolul 10', 'Articolul 10']

Hotărârea 1285/2011 | Legislatie gratuita
Hotărârea 1285 2011 modifica Hotărârea 755 2010
Hotărârea Nr.1285 din 27.12.2011
pentru modificarea Hotărârii Guvernului nr. 755/2010 privind schema de ajutor specific acordat producătorilor de lapte de vacă din zonele defavorizate
În temeiul art. 108 din Constituţia României, republicată,Guvernul României adoptă prezenta hotărâre.ARTICOL UNICHotărârea Guvernului nr. 755/2010 privind schema de ajutor specific acordat producătorilor de lapte de vacă din zonele defavorizate, publicată în Monitorul Oficial al României, Partea I, nr. 543 din 3 august 2010, cu modificările şi completările ulterioare, se modifică după cum urmează: 1. La articolul 1, alineatul (3) va avea următorul cuprins:(3) Perioada de depunere a cererilor este 1 iulie - 15 august a anului pentru care se face solicitarea ajutorului specific. 2. La articolul 3, litera c) va avea următorul cuprins: c)efectivul de vaci de lapte pentru care se solicită ajutor specific anual trebuie menţinut în exploataţie pe o perioadă de 6 luni de la data-limită de depunere a cererilor, denumită perioadă de retenţie. 3. Articolul 9 va avea următorul cuprins: Articolul 9(1) Agenţia de Plăţi şi Intervenţie pentru Agricultură efectuează un control la faţa locului la minimum 10% din totalul beneficiarilor care au depus cerere pentru ajutor specific, pentru un efectiv de minimum 5% din numărul de animale solicitate.(2) Agenţia de Plăţi şi Intervenţie pentru Agricultură efectuează şi un supracontrol la faţa locului la minimum 1% din totalul beneficiarilor care au făcut obiectul controlului la faţa locului în conformitate cu prevederile alin. (1).(3) Controlul la faţa locului se efectuează până la data-limită a perioadei de retenţie a fiecărei an, conform manualului de proceduri elaborat de Agenţia de Plăţi şi Intervenţie pentru Agricultură.(4) Pentru fiecare control efectuat la faţa locului se întocmeşte un raport de control, conform manualului de proceduri elaborat de Agenţia de Plăţi şi Intervenţie pentru Agricultură.(5) Verificarea menţinerii vacilor de lapte în exploataţia declarată în cerere până la data-limită a perioadei de retenţie se efectuează pentru toţi beneficiarii, prin control administrativ în Registrul naţional al exploataţiilor, conform manualului de proceduri elaborat de Agenţia de Plăţi şi Intervenţie pentru Agricultură.(6) În cazul în care între data depunerii cererii şi data finalizării controlului la faţa locului au intervenit modificări ale informaţiilor declarate în cerere, în termen de 7 zile lucrătoare de la data apariţiei acestora, beneficiarul notifică în scris aceste modificări centrului judeţean al Agenţiei de Plăţi şi Intervenţie pentru Agricultură, respectiv al municipiului Bucureşti, anexând documentele justificative. 4. La articolul 10, alineatul (1) va avea următorul cuprins: Articolul 10(1) Reducerile şi excluderile aplicabile cererilor de ajutor specific se calculează în conformitate cu prevederile art. 69 coroborate cu cele ale art. 65 din Regulamentul Consiliului (CE) nr. 1.122/2009 din 30 noiembrie 2009 de stabilire a normelor de aplicare a Regulamentului (CE) nr. 73/2009 al Consiliului în ceea ce priveşte ecocondiţionalitatea, modularea şi sistemul integrat de administrare şi control în cadrul schemelor de ajutor direct pentru agricultori prevăzute de regulamentul respectiv, precum şi de aplicare a Regulamentului (CE) nr. 1.234/2007 al Consiliului în ceea ce priveşte ecocondiţionalitatea în cadrul schemei de ajutoare prevăzute pentru sectorul vitivinicol. PRIM-MINISTRU EMIL BOC Contrasemnează: Ministrul agriculturii şi dezvoltării rurale, Valeriu Tabără Ministrul afacerilor europene, Leonard Orban Ministrul finanţelor publice, Gheorghe Ialomiţianu
COMENTARII la Hotărârea 1285/2011
Momentan nu exista niciun comentariu la Hotărârea 1285 din 2011
Alte acte pe aceeaşi temă cu Hotărârea 1285/2011
Hotărârea 755 2010
privind schema de ajutor specific acordat producatorilor de lapte de vaca din zonele defavorizate